**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE**

2022 m. kovo 25 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, remdamasi Rokiškio rajono savivaldybės tarybos 2021 m. spalio 29 d. sprendimu Nr. TS-200 „Dėl didžiausio leistino pareigybių skaičiaus Rokiškio rajono savivaldybės biudžetinėse įstaigose patvirtinimo“, Rokiškio r. Panemunėlio mokyklos–daugiafunkcio centro 2022 m. vasario 15 d. raštu Nr. 5.42-GD-860 „Dėl ūkinio pastato“ ir Rokiškio socialinės paramos centro 2022 m. vasario 17 d. raštu Nr. 5.42-GD-894 „Dėl materialinio turto perdavimo“, Rokiškio rajono savivaldybės taryba nusprendžia:

1. Perduoti Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:
   1. Rokiškio rajono savivaldybės administracijai, kodas 188772248, buveinės adresas: Respublikos g. 94, Rokiškis, Rokiškio r. Panemunėlio mokyklos–daugiafunkcio centro, kodas 190251195, buveinės adresas: Kamajų g. 11, Panemunėlio glž. st., Panemunėlio sen., LT-42326, Rokiškio r. sav., patikėjimo teise valdomą ilgalaikį turtą – ūkinį pastatą (inv. Nr. IT-010-3), esantį Stoties g. 2A, Panemunėlio glž. st., Panemunėlio sen., Rokiškio r. sav., turto įsigijimo vertė 2022 m. kovo 31 d. – 532,61 Eur, turto likutinė vertė 2022 m. kovo 31 d. – 0,00 Eur, turto registravimo grupė – 1202200, turto finansavimo šaltinis – savivaldybės biudžeto lėšos.
   2. Obelių socialinių paslaugų namams, kodas **290257110, buveinės adresas:** Mokyklos g. 9, Obeliai, LT-42214 Rokiškio r. sav., Rokiškio socialinės paramos centro, kodas 173234044, adresas: J. Basanavičiaus g. 8, Rokiškis, patikėjimo teise valdomą turtą pagal sąrašą (1 ir 2 priedai), turto įsigijimo vertė 2022 m. kovo 31 d. – 8395,18 Eur, turto likutinė vertė 2022 m. kovo 31 d. – 0,00 Eur.
2. Įgalioti Rokiškio rajono savivaldybės administracijos direktorių, jo nesant – administracijos direktoriaus pavaduotoją, pasirašyti 1.1 papunktyje nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktą.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Rokiškio rajono savivaldybės administracijai ir Obelių socialinių paslaugų namams.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis (toliau – Įstatymas), Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

Atsižvelgiant į Rokiškio r. Panemunėlio mokyklos–daugiafunkcio centro 2022 m. vasario 15 d. raštą, kuriame nurodoma, kad Rokiškio r. Panemunėlio mokykla–daugiafunkcis centras ūkinio pastato (inv. Nr. IT-010-3), esančio adresu Stoties g. 2A, Panemunėlio glž. st., Panemunėlio sen., Rokiškio r. nenaudoja ir neplanuoja naudoti, todėl prašo leisti ūkinį pastatą perduoti Rokiškio rajono savivaldybės administracijai patikėjimo teise.

Atsižvelgiant į Rokiškio socialinės paramos centro 2022 m. vasario 17 d. raštą Nr. 5.42-GD-894 ir 2021 m. spalio 29 d. sprendimą Nr. TS-200 „Dėl didžiausio leistino pareigybių skaičiaus Rokiškio rajono savivaldybės biudžetinėse įstaigose patvirtinimo“, iš Rokiškio Socialinės paramos centro buvo perkelta 18 pareigybių į Obelių socialinių paslaugų namus, siūlome turtą (telefonus, kompiuterius spausdintuvus ir kt.) perduoti Obelių socialinių paslaugų namams, kuriais naudojosi perkelti darbuotojai.

**Laukiami rezultatai.**

Efektyvus savivaldybės turto naudojimas.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |